కష్టానికి తగ్గ ఫలితాన్ని ఆస్వాదిస్తున్నప్పుడు ఆ ఆనందం వేరుగా ఉంటుంది అని అంటున్నారు రకుల్. తమిళంలో ‘ధీరన్ అధిగారమ్ ఒండ్రు’, హిందీలో ‘అయ్యారీ’ చిత్రాలతో బిజీగా ఉన్నారు రకుల్. ఆమె మాట్లాడుతూ ‘‘జీవితంలో ఎత్తు పల్లాలు ఉండాలి. నేను తెలుగులో తొలి సినిమా చేసిన తర్వాత కొన్నాళ్లు  అనుకున్న స్థాయిలో అవకాశాలు రాలేదు. ఆ తర్వాత అనూహ్యంగా చేతినిండా సినిమాలున్నాయి. ఆ రెండు సందర్భాల్లోనూ మానసికంగా ఎలా ఉన్నానో నాకు తెలుసు. కష్టం తర్వాత వచ్చే సుఖం ఎంతటి ఆనందాన్ని పంచుతుందో నాకు అనుభవం ఉంది. కష్టం విలువ నాకు తెలిసేలా చేసినందుకు నేను దేవుడికి సదా కృతజ్ఞత చూపుతుంటాను. ఇప్పటికీ ప్రతి పనినీ శ్రద్ధగా చేస్తుంటాను. ఎప్పుడూ దేన్నీ చులకనగా చూడను. ప్లానింగ్ ప్రకారం వెళ్తుంటాను. ఒకేసారి వంద పనుల్లో తలమునకలు కావడం నాకు ఇష్టం ఉండదు. చేసే ఒక్క పనినైనా చిత్తశుద్ధితో చేయడానికి ప్రయత్నిస్తాను’’ అని అన్నారు రకుల్.
kashtaniki tagga phalitaanni aasvaadistunnappuda aa aanandam vaerugaa untundi ani antunnaru rakul. tamilamlo ‘dheeran adhigaram ondru’, hindeelo ‘ayyari’ chitraalato bijiga unnaaru rakul. aame maatlaadutuu ‘‘jeevitamlo ettu pallaalu undaali. nenu telugulo toli sinima chesina tarvaata konnaallu  anukunna sthaayilo avakaasaalu raledu. aa tarvaata anoohyamgaa chetininda cinemalunnayi. aa rendu sandarbhaalloonuu maanasikamgaa ela unnano naaku telusu. kashtam tarvaata vache sukham enthati aanandaanni panchutundo naaku anubhavam undi. kashtam viluva naaku telisela chesinanduku nenu devudiki sadaa krutagnata chuuputuntaanu. ippatikee prati paninee shraddhagaa chestuntaanu. eppuduu dennee chulakanaga chudanu. planing prakaaram veltuntaanu. okesari vanda panullo talamunakalu kaavadam naaku ishtam undadu. chese okka paninainaa chittasuddhito cheyadaaniki prayatnistaanu’’ ani annaru rakul.